ตาหัวข้อเลยครับ หนังหุ้มอวัยวะเพศของผมตรงส่วนปลายอยู่ๆก็เปลี่ยนเป็นสีขาว ไม่ได้สังเกตุว่าเริ่มเปลี่ยนมาตอนไหนเพราะไม่รู้สึกเป็นหรือปวดตอนเป็น แต่หลังมี sex กับแฟนครั้งล่าสุดกลับรู้สึกแบบที่หนังหุ้มปลายมากๆ จึงมาสักเกตุดีๆพบว่า ส่วนที่เป็นสีขาวนั้นมีลอยฉีกขาดอยู่ ผมจึงอยากรู้ว่าจริงๆแล้วที่เปลี่ยนมาเป็นสีขาวนั้นเกิดจากอะไร มีวีธีรักษามั้ย หรือต้องขลิบออกเลยครับ
สวัสดีค่ะ อาการที่หนังหุ้มปลายอวัยวะเพศชายเปลี่ยนเป็นสีขาว ไม่เจ็บ อาจจะเกิดจาก คราบขี้ไคลที่หมักหมมที่อวัยะเพศ ยิ่งถ้าไม่ได้ขลิบหนังหุ้มปลายหรือทำความสะอาดอวัยวะเพศอย่างถูกวิธี ก็อาจมีคราบดังกล่าวสะสมได้มาก สาเหตุอื่นๆที่เป็นไปได้เช่นการติดเชื้อไวรัส แบคทีเรีย หรือมีการเสียดสีมากที่อวัยวะเพศจากที่กล่าวมา ถ้าเป็นสีขาวขึ้นมาเฉียบพลัน มีรอยถลอกด้วย หรือเจ็บด้วย ควรไปพบแพทย์เพื่อตรวจประเมินเพิ่มเติมว่ามีการติดเชื้อใดๆหรือไม่ แล้วควรได้รับยาฆ่าเชื้อประเภทใด หากเป็นกลุ่มขี้เปียกที่หมักหมมนั้น อาจจะเกิดจากหนังหุ้มปลายที่ไม่ได้ขลิบแล้วทำให้ทำความสะอาดได้ยาก กรณีนี้อาจจะมีข้อบ่งชี้การทำการขลิบหนังหุ้มปลายต่อไปในเบื้องต้นรักษาความสะอาดที่อวัยวะเพศให้ดี ป้องกันตนเองทุกครั้งที่มีเพศสัมพันธ์ด้วยการใช้ถุงยางอนามัย ไม่เปลี่ยนคู่นอนบ่อย ๆ และเข้ารับการตรวจคัดกรองการติดเชื้อโรคติดต่อทางเพศสัมพันธ์อย่างสม่ำเสมอ ในตอนนี้สามารถใช้น้ำเปล่าสะอาดล้างเบาๆได้ งดการทำกิจกรรมทางเพศไปก่อน